Fran Levstik

MARTIN KRPAN

1. Določi: temo (o čem besedilo govori), kraj dogajanja, čas dogajanja, osebe.

2. Predstavi Martina Krpana (izgled, osebnostne lastnosti, kje je živel, s čim se je ukvarjal).

3. Kakšno je bilo njegovo prvo srečanje s cesarjem?

4. S čim je naredil močan vtis na cesarja?

5. Kdo se je ponovno spomnil na Krpana in zakaj?

6. S kakšnim orožjem je odšel na bojno polje?

7. Primerjaj Krpana in Brdavsa.

8. Je Krpan svojo nalogo opravil?

9. Kje se je zataknilo po boju? Kdo je bil vzrok Krpanove hude jeze?

10. S čim je Krpan zagrozil vsemu dvoru?

11. Kakšen odnos je imel minister Gregor do Krpana? Odgovor utemelji s primeri iz besedila.

12. Kako si razlagaš, da je Krpan nastopil pred cesarjem tako samozavestno?

13. Zakaj je Krpan cesarju priznal, da se mu je nekoč zlagal, da tovori bruse in kresilno gobo?

14. Katere Krpanove besede v nadaljevanju potrjujejo, da Krpan ni zaupal Gregorju?

15. Kako si razlagaš, da je Krpan pred odhodom obljubil cesarju pomoč tudi v bodoče?

16. Krpan rad uporablja ljudske modrosti in pogovorne izraze. Razloži navedene: kako se taki reči streže, nihče ne more biti kos, so vsi podplate pokazali; kdor če iti na Dunaj, mora pustiti trebuh zunaj; če ga živ krst ne zmore, Krpan ga bo; voditi za nos; laziti kakor mravlje, kadar se jim zapali mravljišče; biti huda za nohti; po toči zvoniti je prepozno; se mu je pod nos pokadilo; moja roka je dolga; kri v glavi zavrela; z nekom pometati; kar ga bolj ujezi, to mu zabelim.

17. Fran Levstik je pri pisanju Martina Krpana izhajal iz ljudskih zgodb Pegam in Lambergar ter Peter Klepec. Primerjaj vse tri zgodbe.

|  |  |  |  |
| --- | --- | --- | --- |
|  | PETER KLEPEC | PEGAM IN LAMBERGAR | MARTIN KRPAN |
| MOČNEJŠI/ŠIBKEJŠI |  |  |  |
| LASTNOSTI |  |  |  |
| OKOLJE, IZ KATEREGA PRIHAJA JUNAK |  |  |  |
| LITERARNA VRSTA |  |  |  |

**Fran Levstik: Martin Krpan**

Zgodba Martin Krpan je **umetna pripovedka**. Zanjo je značilno, da zgodba izvira iz ljudskega slovstva. Čas in kraj dogajanja lahko določimo, junak pa je iz ljudstva.

Pri pisanju je Fran Levstik upošteval naslednja priporočila iz Popotovanj iz Litije do Čateža:

* pisanje za preprosto ljudstvo
* v ljudskem jeziku, šaljivo
* zanimiva zgodba (zaplet, razplet)
* osebe naj bodo prikazane kot ljudje iz resničnega življenja

Pripovedovalec je tisti, ki pripoveduje o dogodkih, osebah ali svojih čustvih. Dela so navadno napisana v 1. ali 3. osebi, lahko pa tudi v 2. osebi. Pripovedovalec je lahko avtor sam ali pa nekdo drug, ki je imenovan ali neimenovan.

V Martinu Krpanu imamo **vsevednega pripovedovalca, to je Močilar**. To je tisti, ki vse ve, vidi, sliši. Hkrati pa tudi tretjeosebnega, saj pripoveduje o dogodkih v tretji osebi – o Martinu Krpanu.

Vaja

Določi vrsto pripovedovalca.

Ko sem se po šestih dneh, ki sem jih prebil v temi, ob kruhu in vodi, vrnil iz podzemlja v svojo celico, sem takoj planil k oknu.

Minister Gregor se je kislo držal, branil se pa le ni, kar so mu veleli; zakaj cesarja se vendar vsak boji.

FRAN LEVSTIK – življenje in delo

Rodil se je leta 1831 v Spodnjih Retjah pri Velikih Laščah v kmečki družini. Osnovno šolo je obiskoval v domačem kraju in gimnazijo v Ljubljani, ni pa opravil mature. Na Češkem tudi ni dokončal študija bogoslovja zaradi domačih nasprotnikov njegovih pesmi. Skozi življenje se je prebijal brez stalne zaposlitve: bil je domači učitelj, časnikar, slovničar in proti koncu življenja je dobil stalno službo v licejski knjižnici. Umrl je leta 1887 v Ljubljani.

Dela: Pesmi, Popotovanje iz Litije do Čateža, Martin Krpan